Carlos Leal

**Carlos Leal**, nado en Friburgo (Suíza) en 1969, é un rapeiro e actor suízo, de orixe galega. Deuse a coñecer como membro do grupo de hip hop Sens Unik, co que acadou grande éxito, antes de comezar unha carreira de actor que o levou a aparecer en numerosas producións tanto no cine como na televisión.

## Traxectoria 
### Música 
Entrou no mundo do hip hop a través do breakdance e en 1987 fundou xunto a outros músicos o grupo Sens Unik, un dos pioneiros do rap suízo. En 1991 gravaron *Le VIème sens*, cunha cara B cantada completamente en español por Leal. A este álbum seguíronlle outros oito, conseguiron catro discos de ouro e puxeron a banda sonora no aclamado filme *La haine.*

### Cine e televisión
Logo de producir algúns dos vídeos de Sens Unik e de debutar no teatro cun papel nunha adaptación dunha obra de Almodóvar, decidiu seguir carreira de actor. O seu primeiro papel foi en *Week End Break* (2002), unha curtametraxe de comedia, e dende entón ten participado en numerosos filmes e series de televisión. Traballou entre outros en *Snow White*, *El comisario*, *007 Casino Royale*, *Los Serrano*, *R.I.S. Científica*, *Heidi, 15*, *Los abrazos rotos*, *El Internado*, *O camiño*, *There Be Dragons*, *Boulevard du Palais*, *Devious Maids*, ''Marvel's Agents of S.H.I.E.L.D.*, *Training Day*, *Better Call Saul* ou *MacGyver*.

Pola súa actuación no filme suízo *Snow White* (2005), obtivo o premio ao mellor intérprete no festival de cine de Támil Nadu e o premio do cinema suízo ao mellor actor protagonista.

## Vida persoal
A súa familia é de Moncelos (Abadín). Nado en Friburgo, medrou en Lausana, viviu en París, Madrid e Os Ánxeles coa súa muller de orixe irlandésa coa que fala en francés, e cos seus dous fillos. Alí foi visitado polo programa Pasaporte galego da TVG, presentado por Isabel Blanco.

## Filmografía
### Cinema 
* *Les amateurs* (2003).
* *Hildes Reise* (2004).
* *Love Express* (2004).
* *Snow White* (2005).
* *Casino Royale* (2006).
* *L'écart* (2007).
* *Fuera de carta* (2008).
* *Dirty money, l'infiltré* (2008).
* *Los abrazos rotos* (2009).
* *Verso* (2009).
* *El mal ajeno* (2010).
**O camiño* (2010).
**Sennentuntschi* (2010).
**There Be Dragons* (2011).
**Carré blanc* (2011).
**La rosa de nadie* (2011).
**Buscando a Eimish* (2012).
**Wie zwischen Himmel und Erde* (2012).
**Intersections* (2013).
**Who Killed Johnny* (2013).
**Oro verde* (2014).
**20 Regeln für Sylvie* (2014).
**Spaceman* (2016).
**Jasper* (2017).
**Quail Lake* (2019).
**The Last Thing He Wanted* (2020).
**American Traitor: The Trial of Axis Sally* (2021).

### Televisión 
* *Heidi, 15* (2008).
**Anomalies passagères* (2003).
**Adventure Inc.* (2003).
**Léa Parker* (2004).
**P.J.* (2005).
**Le tuteur* (2006).
**Groupe flag* (2005).
**EastEnders* (2005).
**El comisario* (2006).
**Tarragona: Paraíso en llamas* (2007).
**Femmes de loi* (2007).
* *R.I.S. Científica* (2007).
**El Internado* (2008).
**Boulevard du Palais* (2009-2011).
**Maison close* (2010).
**Chaos* (2011).
**Last Resort* (2012).
**Ein Sommer in Amalfi* (2013).
**Devious Maids* (2013).
**Covert Affairs* (2013).
**Agents of S.H.I.E.L.D.* (2013).
**Brûlures* (2013).
**Perception* (2014).
**Der Bestatter* (2014-2015). 
**The Team* (2015).
**The Last Ship* (2015).
**Criminal Minds: Beyond Borders* (2016).
**Rosewood* (2016).
**Notorious* (2016).
**Gotthard* (2016).
**Dream Team* (2016).
**Landgericht* (2017).
**Shooter* (2017).
**Training Day* (2017).
**Run for Your Life* (2018).
**Better Call Saul* (2018).
**MacGyver* (2019).
**Quartier des Banques* (2019).
**Republic of Sarah* (2019).
**L: Generación Q'' (2019-2021).

## Notas 
## Véxase tamén 
### Ligazóns externas 
*Carlos Leal . Web oficial.
*Myspace de Carlos Leal